Burjassot celebra la Setmana dels Majors, del 9 al 13 de maig
2025-07-24

Després de dos anys de paró a causa de la pandèmia, la Regidoria de Majors de l’Ajuntament de Burjassot, dirigida per Mª Ángeles Navarro, ha représ la celebració de la Setmana dels Majors. Una setmana molt especial que arriba a la seua edició número 34 i que tindrà lloc del 9 al 13 de maig.

La inauguració de la XXXIV Setmana dels Majors de Burjassot serà el dilluns 9 de maig, a les 14.00 hores en la Vila del Pilar on, gràcies a la directiva del Centre Social, comptant amb la col·laboració de l’Ajuntament, se celebrarà un menjar i, a continuació, una jornada de ball. L’aportació per a poder gaudir d’aquesta primera jornada és de 3,50€ i els tiquets poden adquirir-se els dimarts i dijous, de 10.00 a 12.00 hores ,en eixe centre social.

El dimarts 10 de maig, el centre Social Tierno Galván rep la visita de Musol, amb la seua La Luna de África dins de les accions d’Envelliment actiu per a l’Agenda 2030 de Desenvolupament Sostenible. En aquesta activitat, que començarà a les 11.00 hores, tots els participants podran comprovar, en primera persona, com, a través de la música i del ball, és possible fomentar la interculturalitat. En horari de vesprada, en el mateix centre social, a les 18.00 hores, tindrà lloc l’actuació de la rondalla de l’Associació Montau en un concert participatiu.

El dimecres 11 de maig, a les 17.00 hores, tocarà moure el cos al ritme de la música, en la Vila del Pilar, gràcies a la vesprada de ball oferida per la junta directiva i, el dijous 12 de maig, en el centre social Bailèn i a les 11.00 hores, Musol visitarà de nou Burjassot per a realitzar l’activitat de danses africanes en la qual podran participar totes les persones que no van poder acudir a eixa activitat en Tierno Galván.

Per a tancar aquesta especial Setmana dels Majors de Burjassot, el divendres 13 de maig, a les 17.00 hores, la cita serà en el centre social Vila del Pilar, on tindrà lloc el berenar i el ball que posaran el punt i final a una setmana d’intensa activitat. Per a participar d’aquesta última jornada, els interessats han d’apuntar-se en el citat centre, els dimarts i dijous de 10.00 a 12.00 hores.

Totes les activitats tenen l’aforament limitat a la capacitat de la sala en la qual es desenvolupen.